*Majd Jézus ismét szólt hozzájuk: „Én elmegyek, és keresni fogtok engem, de a bűnötökben haltok meg: ahova én megyek, oda ti nem jöhettek.”* (Jn 8,21)

Jézus tudta mi vár rá. Ebből fakad a határozott kijelentés: elmegyek. A mondat természetesen további tartalommakkal bír. Az „elmegyek” jelenti a földről való távozást is, ezért testben keresni Őt már értelmetlen, ma már más módon találkozunk Vele.

Az, hogy Jézus elment, azt is jelenti, hogy a bűn kérdése lerendeződött, hisz ez a kereszten végbement áldozat eredménye. De aki bűnben hal meg, nem találkozhat Jézussal. Hozzá a kereszt áldozata alapján mehetünk. Jézus közelében nem lehet és nincs is bűn. Jelenlétébe a kereszt áldozatának hit általi elfogadása által kerülünk. Ma még van lehetőség arra, hogy Jézus jelenlétébe kerülj! *Vadon Gyula*